
ΠΡΟΛΟΓΟΣ 


Ο σύγχρονος -αυτονοµμηµένος πλέον απὀ τη θρησκεία- Ευρῶ- 
παίος, που τόσο φαίνεται να αποστρέφεται το θρησκευτικό του πα- 
ρελθόν, ώστε απὀ πολλούς να ονομάζεται «μεταχριστιανικός», δεν 
θα ήταν καθόλου υπερβολικό αν ονομαστεί γνήσιο παιδί της σχολα- 
στικής θεολογίας, καθώς η αυτονόμησή του από τη θρησκευτική του 
πίστη δεν σήμανε και διαφοροποίηση του τρόπου σκέψηςτου. 

Ἡ Αναγέννηση, ο Διαφωτισμός και τα άλλα μικρότερης έντα- 
σης πνευματικά κινήματα της δυτικής Ευρώπης, αναπτύχθηκαν πάνω 
στη σχολαστική οπτική. Έτσι σήµερα σε κάθε δοµή του δημόσιου 
και Ιδιωτικού βίου βρίσκει κανείς τις θεολογικές προὐποθέσεις του 
Σχολαστικισμού, κύρια χαρακτηριστικά του οποίου είναι η Νοήησι- 
αρχία και η Διαρχία. 

Μέσα στο πλαίσιο αυτό, η µελέτη και ανάλυση της ορθόδοξης 
πατερικής σκέψης έχει πολύ ενδιαφέρον, όχι µόνο φιλοσοφικό, αλλά 
κυρίως και κατ’ εξοχή πρακτικό. Οι Πατέρες της Εκκλησίας, βλέπο- 
ντας τον άνθρωπο ὣς πρόσωπο και τη σχέση του µε τον Θεό και τον 
κόσμο σε µια πραγματική ενότητα, χωρίς να αίρεται εκατέρωθεν η 
φυσική τους ετερότητα, εισάγουν τις προὐποθέσεις για µια κοινωνία 
όπου ο άλλος (άνθρωπος, ζώα, φύση) δεν θα είναι ξένος και ὡς εκ 
τούτου αντικείµενο εκμετάλλευσης. Ο Καταφατισµός (Ξθεολογία της 
Αποδοχής) και ο Αποφατισµός (Ξθεολογία της Άρνησης) κάτω από 
την πατερική οπτική, την οπτική της ζωντανής κοινωνίας Και µετο- 
χῆς, και όχι της αποσπασµατικής νόησης, δείχνουν προς την κατεύ- 
θυνση αυτή. 


Στην ορθόδοζη θεολογία, Κατάφαση (Ξ- Αποδοχή) ονομάζεται ή προ- 
σπάθεια του ανθρώπινου νου να προσδιορίσει και να περιγράψει τον 
Φεό, ενώ Απόφαση (Ξ Άρνηση) ή παραδοχή του ότι ο Θεός ὃεν µπορεί 
να προσὀοιοριστεί και να περιγραφεί. 


ΣΤΗΝ ΑΝΑΤΟΛΗ ΚΑΙ ΤΗ ΔΥΣΗ 


άυτική και ανατολική μεθοδολογία 

Ἡ δυτική θεολογία χρησιμοποιεί κυρίως τρεις οδούς για να 
περιγράψει τον Θεό. Η πρώτη οδός είναι η θετική (νία α[ΠτπιαΙοη1ς), 
κατά την οποία αποδίδονται στον Θεό έννοιες και ονόματα της δικής 
μας κτιστής πραγματικότητας (αγαθός, µακρόθυµος κ.λπ.). Η δεύτε- 
ρη οδός είναι η αρνητική (νία πεσα[οπίς). κατά την οποία αποδίδο- 
νται στον Θεό αντίθετες έννοιες (άκτιστος, άχρονος κ.λπ.). Η τρίτη 
οδός είναι η οδός «της υπεροχής) (νία επιπεπ{ίίαϱ), κατά την οποία 
αποδίδονται στον Θεό γνωρίσματα της δικής µας πραγματικότητας 
στον υπερθετικό βαθµό (παντοδύναµος, παντογνώστης κ.λπ.).. 

Αν και µε την πρώτη µατιά η θετική και η αρνητική οδός της 
δυτικής θεολογικής σκέψης φαίνεται να έχουν ομοιότητες µε την 
Κατάφαση και την Απόφαση της ορθόδοξης θεολογίας', στην πραγ- 
µατικότητα δεν υπάρχει αντιστοιχία”. καθώς --σε αντίθεση µε τη δυ- 
τική θεολογία-- στη σκέψη του οσίου Μαξίμου και τῶν άλλων Ελλή- 
νων Πατέρων δεσπόζει όχι η νοητική προσέγγιση, αλλά ο προσωπι- 


ΓΣτην ορθόδοξη θεολογία, Κατάφαση (ΞΑποδοχή) ονομάζεται ἡ προσπάθεια 
του ανθρώπινου νου να προσδιορίσει και να περιγράψει τον Θεό, ενώ Από- 
φαση (ΞΆρνηση) η παραδοχή του ότι ο Θεός δεν µπορεί να προσδιοριστεί 
και να περιγραφεί. 

"Όπως πολύ χαρακτηριστικά παρατηρεί ο θεολόγος κ. Μάριος Μπέγζος, «το 
να μιλάμε αποφατικά για τον Θεό σηµαίνει να υπερβαίνουµε όλους τους 
προσδιορισμούς του Θεού, τόσο τους θετικούς όσο και τους αρνητικούς» 
{«Αρορμα{ϊςομ νο (οΐΐ τοάεη Ποῖςςί, ἆαδς πΊᾶπ αἱιο ΑΠτίσιία (οΐΐος, 5ον/οΠΙ 
ἀἱο ρο5ινοη γγίο αιοΠ ἄῑε ποσαίΊνεῃ, ἠρετςίεισο (Μ. Ρ. Βεσζος. 1986, σ. 
180)]. 

Κός, «κοινώνικός» τρόπος γνώσης του Θεού”. 

Στη δυτική δηλαδή θεολογία κυριαρχεί η διαλεκτική και νοη- 
τική αναγωγή προς τον Θεό, ενώ στην ανατολική πατερική οπτική 
υπάρχει η λειτουργική σχέση ζωντανής εμπειρίας και κατάφασης 
προς τα ονόματα, τους συλλογισμούς και γενικά προς τη θεολογική 
επιστήµη. Η Κατάφαση είναι για τη ρητή κτιστή πραγματικότητα 
ενώ η Απόφαση είναι για την άρρητη άκτιστη πραγματικότητα” και 
συγχρόνως ο Θεός -όντας υπεράνω κάθε ανθρώπινου νοήµατος- εἶ- 
ναι πέρα από κάθε κατάφαση (αποδοχή) και απόφαση (άρνηση). 


Ο οντολογικός χαρακτήρας τής γνώσης 

Ἡ γνώση του Θεού δεν είναι µόνο θέµα γνωσιολογικό, αλλά 
Κυρίως οντολογικὀ. Πρώτα ζούμε και ύστερα συλλογιζόµαστε΄. Η 
γνώση του Θεού, για την οποία κάνουν λόγο οι Πατέρες της Εκκλη- 
σίας, δεν είναι καρπός νοησιαρχικού στοχασμού, αλλά υπαρξιακής 
σχέσης µε τον Θεό µέσα σε µια πορεία καθάρσεώς, φωτισμού και 
τελειώσεως του ανθρώπου, είναι θέα του Θεού και µετοχή στην Α- 
λήθεια.. 

Ἡ Κατάφαση και η Απόφαση στην πατερική θεολογία έχουν 
σχέση µε αυτήν την εμπειρία. Αίρονται τα γνωρίσματα και οι έννοιες 
της κτιστής πραγματικότητας απὀ την αποφατική θεολογία, γιατί η 
εμπειρία αυτή δεν ταυτίζεται µε καμμιά κτιστή περιοχή και γνώση. 
Δίνονται γνωρίσματα και έννοιες τῆς Κκτιστής πραγματικότητας από 
την καταφατική θεολογία, γιατί τα όντα είναι κτιστά και δια μέσου 
των συμβολικών παραστάσεων ανάγονται στην περιοχή του αρρή- 
του". Η γνώση του Θεού είναι µια συνεχής και ατελείωτη οδός, όπου 
το τέλος πάντοτε σηµαίνει την αρχή και όπου το κάθε τι φανερώνε- 
ται προς το παρόν µόνο μερικώς {«με ασάφεια, σαν µέσα απὀ µε- 
ταλλικό καθρέπτη» (Α΄ Κορ. 13. 12)”. 


| «δι᾽ ἐσόπτρου ἐν αἰνίγματι) (Α΄ Κορ. 13. 12). 


δ 

Γνωστός και άγνωστος 

Ο. άκτιστος Θεός σχετίζεται πραγματικά µε τον κτιστό κόσμο 
µέσω των ενεργειών του και γίνεται γνωστός από αυτές κατά την εκ- 
δήλωσή τους στην κτίση και την ιστορία. Εν τούτοις, κατά την ουσία 
του παραμένει τελείως υπερβατικός και απρόσιτος. Ὑπό την έννοια 
αυτήν ο Θεός είναι γνωστός και άγνωστος, ρητός και άρρητος'''. 

Έτσι ο όσιος Μάξιμος, ακολουθώντας τους Καππαδόκες Πα- 
τέρες, διακρίνει στον Θεό τα εξής: α’) το «ὅτι ἐστὶν» ο Θεός, δηλαδή 
απλώς το ότι υπάρχει, και το γνωρίζουμε αυτό από τις θείες ενέργειες, 
που εκδηλώνονται στη δηµιουργία, β΄’) το «πῶς ἐστιν» ο Θεός, δηλα- 
δή την προσωπική του ύπαρξη Ως Αγία Τριάδα, η οποία µας αποκα- 
λύφθηκε στη Θεία Οικονομία και Υ΄) το «τί ἐστιν» ο Θεός, δηλαδή 
την ουσία του, την οποία δεν υπάρχει η παραμικρή δυνατότητα να 
γνωρίσουμε... 


Σε σχέση µε τή δημιουργία 

Ἡ καταφατική θεολογία θεωρεί τον Θεό Ὡς αιτία του κόσμου 
και δίνει διάφορα ονόματα, που προσδιορίζουν τη θέση του προς τη 
δημιουργία" !”, Έτσι, αποδίδονται προσωνύμια στον Θεό, όπως αγα- 


Γ«Λιότι από τα θεία άλλα είναι στους ανθρώπους καταληπτά κι άλλα ακατά- 
ληπτα» {«Λιότι τῶν θείων, τὰ μὲν ληπτά, τὰ δέ, ἄληπτα τοῖς ἀνθρώποιςο) 
(Μάξιμος Οµολογητής, Κεφάλαια περὶ ἀγάπης 4, », ΡΟ 90, 10450)]. 

’ «Όταν καταφάσκουµε το θείο στα κτίσματα, λέει, τότε το νοούµε µαζί µετα 
κτίσματα, ὡς αιτία όµως της δημιουργίας τους» {«Ὅταν τὸ Θεῖον καταφά- 
σκωµεν τῶν ὄντων, φησί, συνεπινοοῦμεν αὐτὸ τοῖς οὖσιν' ἀλλ᾽ ὡς αἰτίαν 

θός, σοφός, δύναμη προνοητική και δημιουργική κ.ά.. Οι ανθρώπι- 
νες αυτές εκφράσεις για τον Θεό δίνονται «σύμφωνα µε τα όρια και 
τις δυνατότητες της γλώσσας µας, καθώς δεν µας είναι δυνατό να την 
υπερβούμε»!. 

Όλα τα ονόματα που αποδίδονται στον Θεό, αν δεν εκφράζουν 
τον ιδιαίτερο τρόπο ύπαρξης τῶν προσώπων της τριαδικής θεότητας, 
προσπαθούν να αποδώσουν την αιτιώδη σχέση του Θεού µε τον κὀ- 
σμοϊὸ, 


Ο τρόπος ὑπαρζῆς του Θεού 

Ἡ ορθόδοξη θεολογική οπτική έχει, κυρίως από την εποχή του 
ΥΙ. ΤΟς.ΚΥ'', παρεξηγηθεί ὡς άρνηση. Αλλά, ενώ αυτό ισχύει για την 
ουσία του Θεού, τόσο οι ενέργειες, όσο και το «πῶς ἐστιν» ο Θεός, 
µας αποκαλύπτονται. Διαφορετικά δεν θα ξέραμε ότι ο Θεός είναι 
όχι µόνο αγαθός, αλλά και Τριάδα .΄. Ο λόγος αυτός για την προσω- 


ποιητικήν» (Μάξιμος Ομολογητής, Πρὸς Θαλάσσιον περὶ διαφόρων ἀπόρων 
25, ΡΟ 90, 3400)]. 

ΞΜΕε την έννοια αυτήν ο Θεός χαρακτηρίζεται απὀ τον όσιο Μάξιμο ὡς «ο 
μόνος νους όσων νοούν κι όσων νοούνται, ο λόγος όσων λέγουν κι όσων λέ- 
γονται, η ζωή όσων είναι ζωντανοί κι όσων ζωή λαμβάνουν» {«ὁ μόνος νοῦς 
τῶν νοούντων καὶ νοουµένων καὶ λόγος τῶν λεγόντων καὶ λεγομένων καὶ 
ζωὴ τῶν ζώντων καὶ ζωουμένων» (Μάξιμος Οµολογητής, Ἡ Μυσταγωγία, 
1996, Προοίμιον 262ν, 26-2, σ. 146-145)]. 

Ὁ «τῷ µέτρῳῷ τῆς ἡμετέρας γλώσσης ἀκολουθῶν (οὐ γὰρ ὑπερβῆναι ταύτην 
δυνατὸν ἡμῖν)» (Μάξιμος Ομολογητής, Σχόλια εἰς τὸ Περὶ θείων ὀνομάτων 2. 
Ρ 4, 1598). 

'' «Δεν γνωρίζουμε από την ουσία του τον Θεό, αλλά από τα θαυμαστά του 
έργα και την πρόνοια των δημιουργηµάτῶων. Δια μέσου αυτών, σαν απὀ κα- 
θρέπτες, κατανοούµε την άπειρη αγαθότητα και σοφία και δύναμη» {«Οὐκ ἐκ 
τῆς οὐσίας αὐτοῦ τὸν Θεὸν γινώσκοµεν, ἀλλ᾽ ἐκ τῆς µεγαλουργίας αὐτοῦ καὶ 
προνοίας τῶν ὄντων. Διὰ τούτων γὰρ ὡς δι ἐσόπτρων, τὴν ἄπειρον 
ἀγαθότητα καὶ σοφίαν καὶ δύναμιν κατανοοῦμεν» (Μάξιμος Οµολογητής, 
Κεφάλαια περὶ ἀγάπης 1. 96, ΡΟ 90, 9851Ο)]. 

 γαάϊπιίγ ΝΙΚοΙαγοενίςῇ ΤοςςΚγ (1903-1958). 

πική ύπαρξη του Θεού εἶναι εµπειρικός (γιατί εμπειρική εἶναι η 

γλώσσα της θεολογίας, ακόµα και όταν σχετίζεται µε οντολογικές 
, 1 

κατηγορίες)». 


Β ουσία του Θεού 

Ο Θεός είναι ὡς προς την ουσία του εντελώς απρόσιτος στον 
άνθρωπο", καθώς το οντολογικό χάσμα μεταξύ κτιστού και ακτίστου 
δεν επιτρέπει τη γνωσιολογική προσπέλαση του ακτίστου απὀ την 
πλευρά του κτίσματος. Το θαυμαστό μέγεθος της απεραντοσύνης 
του Θεού δεν έχει ποσότητες, ούτε µέρη, ούτε διαστάσεις και δεν 
παρέχει την παραμικρή δυνατότητα κατανόησης, ώστε να γνωρίσει 
Κανείς τι είναι κατά την ουσία του. 

Ο όσιος Μάξιμος υπογραμμίζει µε ιδιαίτερη έμφαση στα κεί- 
µενά του το απρόσιτο και ακατάληπτο τῆς θείας ουσίας"'. Όλα όσα 


| «Το θείο --και όσα ανήκουν σ᾿ αυτό-- είναι κατά ένα µέρος γνωστό και κατά 
ένα µέρος άγνωστο. Γνωστό µεν ὡς προς τη θεωρία των σχετικά µε αυτό 
[των ιδιοτήτων του], άγνωστο δε ως προς αυτό το ίδιο [την ουσία του)» 
{«Κατά τι μὲν γνωστὸν τὸ Θεῖον καὶ τὰ θεῖα' κατά τι δέ, ἄγνωστον. Καὶ 
γνωστὸν μέν, τοῖς περὶ αὐτὸ θεωρήµασιν' ἄγνῶστον δέ, τοῖς κατ’ αὐτό» (Μά- 
ξιμος Οµολογητής, Κεφάλαια περὶ ἀγάπης 4, 7. ΡΟ 90, 1049ΑΒ)]. 

3 «Γιατί το θαυμαστό μέγεθος της θείας απεραντοσύνης είναι χωρίς ποσότη- 
τες, χωρίς µέρη και χωρίς καθόλου διαστάσεις, και δεν υπάρχει η παραμικρή 
δυνατότητα κατανόησης, ώστε να φθάσει κάποιος να γνωρίσει ό,τι κι αν είναι 
αυτός κατά την ουσίω {«Τὸ γὰρ θαυμαστὸν μέγεθος τῆς θείας ἀπειρίας 
ἄποσόν τέ ἐστι καὶ ἀμερὲς καὶ παντελῶς ἀδιάστατον καὶ τὴν οἰανοῦν πρὸς τὸ 
γνωσθῆναι, ὅ,τι ποτὲ κατ᾽ οὐσίαν ἐστί, φθάνουσαν αὐτὸν οὐκ ἔχον κατάλη- 
ψιν» (Μάξιμος Οµολογητής, Ἡ Μυσταγωγία, 19956. Ε΄ 2711. 19-22. σ. 170)]. 
'' «Από τα κατά την ουσία (δηλαδή από την ίδια την ουσία) ο Θεός ουδέποτε 
γίνεται γνωστός τι είνα {«Ἔκ τῶν κατὰ τὴν οὐσίαν, τουτέστι ἐκ τῆς οὐσίας 
αὐτῆς, ὁ Θεὸς οὐδέποτέ τι ὑπάρχων γινώσκεταυ (Μάξιμος Οµολογητής, 
Περὶ ὁιαφόρων ἀποριῶν τῶν Ἁγίων 4ιονυσίου καὶ Γρηγορίου, Ρα 91, 
12855Β)]. «Ανάμεσα στο άκτιστο και τα Κκτιστά άπειρη είναι η απόσταση και 
χωρίς κοινά σηµεία» {«ἀκτίστου καὶ κτιστῶν ἄπειρον τὸ μέσον ἐστὶ καὶ διά- 
φορον» (Μάξιμος Ομολογητής, Περὶ διαφόρων ἀποριῶν τῶν Ἁγίων 4ιονυσί- 

είναι σχετικά µε την ουσία του Θεού, όπως το αδημµιούργητο, το ά- 
ναρχο, το άπειρο, το ασώµατο, δεν δείχνουν τι είναι ο Θεός, αλλά τι 
δεν είναι. 


Ο ἀάκτιστος Θεός σχετίζεται πραγματικά µε τον Κτιστό κόσµο μέσω 
των ενεργειών του αλλά κατά τήν ουσία του παραμένει τελείως υπερ- 
ῥατικός και απρόσιτος. 


ου καὶ Γρηγορίου, ΡΟ 91, 1077Α)]. 

' «Όλα όσα είναι σχετικά µε την ουσία [του Θεού] υποδηλώνουν όχι το τι 
είναι αλλά το τι δεν είναι, όπως το αδημιούργητο, το άναρχο, το άπειρο, το 
ασώματο» {«Πάντα δὲ τὰ περὶ τὴν οὐσίαν οὐ τὸ τί ἐστιν, ἀλλὰ τί οὐκ ὅστιν 
ὑποδηλοῖ, οἷον τὸ ἀγένητον, τὸ ἄναρχον, τὸ ἄπειρον, τὸ ἀσώματον» (Μάξι- 
µος Οµολογητής, Περὶ διαφόρων ἀποριῶν τῶν Ἁγίων 4ιονυσίου καὶ Γρηγορί- 
ου, Ρ6 91, 1255Β)]. 

Η λειτουργική ενότητα των δύο οδών 

Μεταξύ της καταφατικής και της αποφατικής θεολογίας φαί- 
νεται µε την πρώτη µατιά να υπάρχει αντίθεση. Αυτό όμως για τον 
όσιο Μάξιμο και τη σύνολη πατερική παράδοση δεν ισχύει. Ανάμεσά 
τους υπάρχει αδιάστατη λειτουργική ενότητα. Κι αυτό είναι φυσικό, 
αφού, όπως ήδη τονίσαµε, τόσο η καταφατική όσο και η αποφατική 
θεολογία για τους Πατέρες της Εκκλησίας δεν αποτελούν καρπούς 
νοησιαρχικού στοχασμού, αλλά θεµελιώνονται στη θεία αποκάλυψη 
και στην εμπειρία”. 

Η καταφατική και η αποφατική οδός γνώσης του Θεού εκφρά- 
ζονται ὡς δύο λειτουργίες µιας ενιαίας πραγματικότητας ὃ. Το άρρη- 
το συµπλέκεται µε το ρητό µέσα απὀ τη σχέση κτιστού και ακτίστου. 
Σ᾽ αυτήν τη συμπλοκή αρρήτου και ρητού η ίδια εμπειρία είναι συγ- 


: . κἩ]ο 
χρόνως και καταφατική και αποφατική" . 


Οι συνέπειες τής ενότητας τῶν δύο οδών 
Με τη σύνδεση Κατάφασης και Απόφασης αποφεύγονται δύο 


| «Ενώ λοιπόν βρίσκονται αντίθετα οι αποφάσεις (αρνήσεις) µε τις κατα- 
φάσεις (αποδοχές). σχετικά µε τον Θεό εναλλάξ συµπλέκονται φιλικά μεταξύ 
τους και μεταξύ τους αντιπαρατίθενταυ» {«Ἐναντίως οὖν ταῖς καταφάσεσι 
κειμένων τῶν ἀποφάσεων, ἐναλλὰξ ἀλλήλαις περὶ Θεὸν φιλικῶς συµπλέκον- 
ται καὶ ἀλλήλων ἀντιπαραλαμβάνονταυ (Μάξιμος Ομολογητής, Περὶ διαφό- 
ρων ἀποριῶν τῶν Ἁγίων Διονυσίου καὶ Γρηγορίου, ΡΟ 91. 12550)]. 

3Ο όσιος Μάξιμος πουθενά δεν βάζει τις δύο αυτές οδούς αντιµέτωπες, θεῶ- 
ρεί ὠστόσο ότι πιο οικείος χαρακτηρισμός του Θεού είναι το µη είναι, και όχι 
το είναι (Ν. Α. Ματσούκας, 1950, σ. 190). 

Η ΓΝΩΣΗ ΤΟΥ ΘΕΟΥ 


μεγάλοι κίνδυνοι, στοὺς οποίους έχει παγιδευτεί η δυτική θεολογική 
σκέψη. Ο πρώτος κίνδυνος είναι να µεταστραφεί η θεολογία σε µε- 
λέτη των κτισμάτων, ὀπου θα επιχειρείται να εντοπιστεί ο Θεός και 
οι ιδιότητές του. Τότε ο Θεός μεταβάλλεται σε φυσικό µέγεθος'. Ο 
δεύτερος κίνδυνος είναι η αποκοπή απὀ την κτιστή (αισθητή και νο- 
ητή) πραγματικότητα, για την οποία Και µόνο υπάρχει η συμπλοκή 
ρητού και αρρήτου, κτιστού και ακτίστου”.. 

Ἡ µεν λοιπόν αποφατική θεολογία σώζει την καταφατική από 
τον κίνδυνο της αντικειµενοποίησης του Θεού και του ανθρωποµορ- 
φισμού, η δε καταφατική θεολογία σώζει την αποφατική απὀ τον 
κίνδυνο του θεολογικού αγνωστικισμού”.. 


Η υπέρβαση των δύο οδών 

Ἡ γνώση της ουσίας του Θεού είναι εξ ολοκλήρου απρόὀσιτη. 
Ο κτιστός νους είναι ικανός να δώσει μαρτυρία για τον Θεό µόνο 
οµολογώντας την πλήρη ανικανότητά του να αποδώσει κάποια λογι- 
κή κατηγορία ή έννοια στη θεία φύση, καθώς ο Θεός είναι πάνω απ᾿ 
όλα, πάνω από κάθε σύνθεση”. 

Όχι µόνο η καταφατική, αλλά ούτε η αποφατική θεολογία, δεν 
µπορεί να αποδώσει την αληθινή εικόνα του Θεού, γιατί, όπως τονί- 


Οι Πατέρες δίνουν πολλές ονομασίες στον Θεό. Λένε π.χ. ότι ο Θεός είναι 
φως, ζωή και αγάπη, χωρίς εν τούτοις να λένε τι είναι ο Θεός κατά την ουσία 
του. Καθώς εντάσσουν οργανικά τις καταφάσεις στον χώρο του Αποφατι- 
σμού, δεν υπάρχει κανένας κίνδυνος εξομοίωσης του Θεού µε την κτίση (Ν. 
Α. Ματσούκας, 19680, σ. 192). «Τι είναι δε αυτό που δεν φαίνεται͵ ούτε πρέ- 
πει να πολυασχολούµαστε, ούτε πιστεύουμε πως μπορούμε να το παρουσιά- 
σουµε µε λόγια. Αν και το ζωή και φως φαίνεται να σημαίνουν τι είναι, εν 
τούτοις αυτά καθόλου δεν φανερώνουν τι είναι Θεός» {«τί δέ ἐστιν αὐτὸ τὸ 
μὴ φαινόµενον, οὔτε πολυπραγμονεῖν, οὔτε παριστᾷν δοκεῖ ὁ λόγος' καίτοι 
τὸ ζωὴ καὶ φῶς δοκεῖ σημµαίνειν τί ἐστι, καὶ ταῦτα µηδόλως δηλοῦν τί ἐστι 
Θεός» (Μάξιμος Οµολογητής, Σχόλια εἰς τὰ τοῦ ἁγίου 4ιονυσίου Ἀρεοπαγίτου 
2,3,Ρ4, 418)]. 

ζει ο όσιος Μάξιμος ο Ομολογητής, ο Θεός βρίσκεται πάνω από κά- 
θε ανθρώπινο νόηµα:. Με τη θέση του αυτήν ο όσιος Μάξιμος διευ- 
ρύνει τόσο πολύ τα όρια της αποφατικής θεολογίας, ώστε αυτή να 
καταργεί την ἶδια τη γνωσιολογική της αξία. 

Αυτός όμως είναι ο κύριος σκοπός της αποφατικής θεολογίας, 
να στρέφεται ενάντια σε κάθε αντικειµενοποίηση του Θεού, η οποία 
µπορεί να συμβεί όχι µόνο µε την καταφατική αλλά και µε την ίδια 
την αποφατική θεολογία”.. 


Η καταφατική και ή αποφατική οδός γνώσης του Θεού εκφράζονται! 
ως δύο λειτουργίες µας ενιαίας πραγματικότητας. 


Γ «Κάθε νόηµα είναι αυτών που νοούν και ανήκει σ᾿ αυτά που μπορούν να 
νοηθούν, όμως ο Θεός δεν υπάγεται ούτε σ᾿᾽ αυτούς που νοούν ούτε σ᾽ αυτά 
που νοούνται, γιατί είναι υπεράνω αυτών» {«Πᾶσα νόησις, τῶν νοούντων καὶ 
νοουμένων ἐστίν' ὁ δὲ Θεός, οὔτε τῶν νοούντων ἐστίν, οὔτε τῶν νοουµένων' 
ὑπὲρ ταῦτα γάρ» (Μάξιμος Ομολογητής, Περὶ θεολογίας καὶ τῆς ἐνσάρκου 
οἰκονομίας τοῦ Υἱοῦ τοῦ Θεοῦ 2.2. Ρα 90. 11250). 

Όσιος Μάξιμος ο Ομολογητής 
(Βιομµοίπδαιο ΝαΠοπαίοε ἆε Εταπος, ΡαΓί5, Μς. στες 1561. Το|. 578) 


ο ΤΡΟΠΟΣ ΓΝΩΣΗΣ ΤΟΥ ΘΕΟΥ 


Η γνώση ως ῥίωμα 

Κατά τον όσιο Μάξιμο και την εν γένει ορθόδοξη παράδοση. ο 
Θεός γνωρίζεται στην προσωπική σχέση. στη σιωπή. Έτσι το θείο 
είναι «ανόητο», πέρα δηλαδή από κάθε νόηµα που δίνει η ανθρώπινη 
νόηση:”'. Η θεολογία για τον όσιο Μάξιμο δεν είναι διαλεκτική". Εί- 
ναι πάνω απὀ διαλεκτικές αντιθέσεις, απαιτεί ολική σιωπή. Είναι µια 
Κλήση να γνωρίσουμε τον Θεό”. 

Ἡ γνώση όµως, ὡς µετοχή, ακολουθείται από το στάδιο της 


Γ«Και φέρατε τον νου σας, µε την απουσία στα υπερκόσµια διανοητικών νο- 
ηµάτων, στον ενδότατο τόπο τῆς θείας ησυχίας, όπου µπορεί σε κάποιον να 
γίνει αντιληπτή µόνο θεία ευφροσύνη χωρίς νοήµατα και γνώσεις, η οποία 
µόνο την εμπειρία αυτών που την αξιώνονται έχει δάσκαλο του μεγέθους 
της» {«καὶ τὸν νοῦν διὰ τῆς κατὰ τὸ κρεῖττον ἀνοησίας, εἰς τὸ[ν] ἐνδότατον 
τῆς θείας ἀφθεγξίας καταστήσαντας τόπον ἔνθα µόνης ἐστὶν ἀγνώστως 
εὐφροσύνης θείας ἀντιλαμβάνεσθαι, τῆς τῶν ἀξιουμένων αὐτῆς πεῖραν µόνην 
ἐχούσης τοῦ οἰκείου μεγέθους διδάσκαλον» (Μάξιμος Ομολογητής, Πρὸς 
Θαλάσσιον περὶ διαφόρων ἀπόρων, ΡΟ 90, 245Β)]. 

” «Όταν µε τον έρῶτα της αγάπης αναχώρήσει ο νους προς τον (Θεό, τότε δεν 
έχει όλως δι᾽ όλου αίσθηση ούτε του εαυτού του ούτε κανενός απὀ τα κτί- 
σµατα. Καθώς φωτίζεται απὀ το θείο και άπειρο φῶς, γίνεται αναίσθητος για 
όλα τα δημιουργήματα, όπως τα αισθητά µάτια για τ’ αστέρια όταν ανατέλλει 
ο ήλιος» {«Ὅταν τῷ ἔρωτι τῆς ἀγάπης πρὸς Θεὸν ὁ νοῦς ἐκδημῇ, τότε οὔτε 
ἑαυτοῦ οὔτε τινὸς τῶν ὄντων παντάπασι ἐπαισθάνεται. Ὑπὸ γὰρ τοῦ θείου 
καὶ ἀπείρου φωτὸς καταλαμπόµενος, ἀναισθητεῖ πρὸς πάντα τὰ ὑπ αὐτοῦ 
γεγονότα!’ καθάπερ καὶ ὁ αἰσθητὸς ὀφθαλμὸς πρὸς τοὺς ἀστέρας, τοῦ ἡλίου 
ἀνατέλλοντος» (Μάξιμος Οµολογητής, Κεφάλαια περὶ ἀγάπης 1. 10. Ρα 90, 
064 Α)]. 

Η ΓΝΩΣΗ ΤΟΥ ΘΕΟΥ 


έκφρασης”, καθώς στην προσέγγιση του Θεού οι γνωστικές λειτουρ- 
γίες του ανθρώπου δεν καταργούνται, αλλά αντίθετα ικανώνονται".. 
Η συμπλοκή κτιστού και ακτίστου, δεν καταργεί την κτιστότητα, οὐ- 
τε αίρει τα όριά της, όσες Ιδιότητες κι αν παίρνει αυτή από την άκτι- 
στη πραγματικότητα”. 


Γνώση και νους 

Ο νους είναι η έδρα τῶν λογισµών, το δε Άγιο Πνεύμα δεν ερ- 
γάζεται έξω από τις γνωστικές δυνάµεις του ανθρώπου”, ούτε όµως 
µόνο µε αυτές. Ο άνθρωπος πορεύεται µε την ενεργοποίηση όλων 
των φυσικών του δυνάμεων και όχι παραμερίζοντας κάποιες σαν πε- 
ριττό βάρος”. 

Στον όσιο Μάξιμο ο νους δεν απολυτοποιείται, ούτε όµως υ- 
ποτιµάται. Η αξία και η αναγκαιότητα του νου παραμένουν αδιαμφι- 
σβήτητες. Γι’ αυτό και η έννοια που δίνει ο όσιος Μάξιμος στον όρο 
«γνώσηΡ είναι η δια της θείας χάριτος γνώση του Θεού από τον κα- 
θαρό νου”. Ο καθαρός νους έχει θεωρία όχι µόνο τῶν ορατών, αλλά 
και των αοράτων και αυτού του θείου φωτός. 


Γνώση και πάθη 

Ἡ αγάπη προς τον Θεό και τον πλησίον αποτελεί την αναγκαία 
προὐπόθεση για να αποκτήσει κάποιος τη θεία γνώση και να παρα- 
μείνει σ᾿ αυτή:.. 


ὶ «Ο καθαρός νους βρίσκεται ή µέσα στα γυμνά (χωρίς πάθη) νοήµατα των 
ανθρωπίνων πραγμάτων, ή µέσα στη φυσική θεωρία των ορατών ή των αορά- 
τῶν, ή µέσα στο φώς της Αγίας Τριάδας» {«Ὁ καθαρὸς νοῦς, ἢ ἐν τοῖς ψιλοῖς 
νοήµασι τῶν ἀνθρωπίνων πραγμάτων εὑρίσκεται, ἢ ἐν τῇ τῶν ὁράτων φυσικῇ 
θεωρίᾳ., ἢ ἐν τῇ τῶν ἀοράτων' ἢ ἐν τῷ φωτὶ τῆς ἁγίας Τριάδος» (Μάξιμος 
Ομολογητής, Κεφάλαια περὶ ἀγάπης 1. 97, ΡΟ 90, 9811)]. 

” «Αυτός που τιμήθηκε µε το χάρισμα της γνώσης, έχει όµως εναντίον αν- 
θρώπου λύπη ἠ µνησικακία ή µίσος, είναι όμοιος μ᾿ εκείνον που τρυπά τα 
µάτια του µε αγκάθια και τριβόλια. Γι’ αυτό η γνώση έχει απαραιτήτως ανά- 

Όταν ο νους δεν είναι καθαρός από τα πάθη, προσπαθεί να πε- 
τάξει προς τη θεία γνώση αλλά δεν µπορεί, σαν το σπουργίτιπου εἰ- 
ναι δεμένο απὀ το πόδι µε σχοινί, Γνώση και αρετή συµπλέκονται 
αρμονικά στην πορεία προς την ένωσή µας µετον Θεό". 


Η γνώση, ως µετοχή, ακολουθείται απὀ το στάδιο της ἐκφρασης, 
καθώς στήν προσέγγισή του Θεού οι γνωστικές λειτουργίες του αν- 
θρώπου δεν καταργούνται. 


γκη την αγάπη» {«Ὁ τοῦ χαρίσµατος τῆς γνώσεως καταξιωθείς, καὶ λύπην, ἢ 
µνησικακίαν πρὸς ἄνθρωπον ἔχων, ἢ μῖσος, ὅμοιός ἐστι τῷ ἀκάνθαις καὶ τρι- 
βόλοις τοὺς ὀφθαλμοὺς κατακεντοῦντι [Ετ. τοῦ κατακεντοῦντος]. Διὸ 
ἀναγκαίως δέεται ἡ γνῶσις ἀγάπης» (Μάξιμος Οµολογητής, Κεφάλαια περὶ 
ἀγάπης 4. 62. ΡΟ 90, 10616-1064Α)]. 

' «Όπως ένα σπουργίτι δεμένο από το πόδι, όταν πάει να πετάξει πέφτει στο 
χώμα, επειδή το τραβάει το σχοινί, έτσι και ο νους που δεν απέκτησε ακόµη 
απάθεια και πετά προς τη γνώση των επουρανίων, τραβιέται από τα πάθη και 
πέφτει στη γη» {«Ὥσπερ στρουθίον τὸν πόδα δεδεµένον ἀρχόμενον πέτεσθαι, 
ἐπὶ τὴν γῆν κατασπᾶται σχοινίῷ ἑλκόμενον' οὕτω καὶ ὁ νοῦς µήπω ἀπάθειαν 
κτησάµενος, καὶ ἐπὶ τὴν τῶν οὐρανίων γνῶσιν πετόµενος, ὑπὸ τῶν παθῶν 
καθελκόµενος, ἐπὶ τὴν γῆν κατασπᾶταυ (Μάξιμος Ομολογητής, Κεφάλαια 
περὶ ἀγάπης 1. 85. ΡΟ 90, 980Ο)]. 

” «Από τα οποία γίνεται φανερή η θεία ομοίῶση, από τη γνώση δηλαδή και 
από την αρετή» {«Ἐξ ὧν ἡ θεία ὁμοίωσις δείκνυται͵ γνώσεώς τέ φημι καὶ 
ἀρετῆς» (Μάξιμος Ομολογητής, Περὶ διαφόρων ἀποριῶν τῶν Ἁγίων 4ιονυσί- 
ου καὶ Γρηγορίου, Ρα 91. 1140Β)]. 

Όσιος Μάξιμος ο Ομολογητής και ο βίος του 
(Ιξίοπια (οτάεον, Μουσείο Τέχνης και Ιστορίας του βο]νγεβῃορφοάςΚ, Ρωσία) 


Η ΠΟΡΕΙΑ ΓΝΩΣΗΣ ΤΟΥ ΘΕΟΥ 


Π κ[νήηση προς τή γνώσή 

Ο Θεός αποκαλύπτεται. Όλος ο κόσμος είναι µια αποκάλυψη 
Θεού. Το κάθε τι στον κόσµο είναι ένα μυστήριο του Θεού και ένα 
σύμβολο του Λόγου, γιατί είναι αποκάλυψη του Λόγου". 

Δίνοντας κανείς γνωρίσματα στον Θεό και πλησιάζοντας πιο 
κοντά στα σύμβολα της θεότητας, εξοικειώνεται µε τις εικονικές πα- 
ραστάσεις. Όταν όµως εισδύει στον «ὑπὲρ νοῦν γνόφον»", όταν δη- 
λαδή έχει την εμπειρία του αρρήτου, τότε γίνεται και η «απόκρυψη» 
του Θεού, τότε νοιώθει ότι ο Θεός δεν είναι κανένα από αυτά τα ο- 
νόματα, κατανοεί ότι η θεότητα δεν έχει καμμιά σχέση µε τα φυσικά 
πράγματα. Τότε ο θεολόγος βρίσκεται σε παντελή «αλογία» και «α- 
νοησία». Αλλά καθώς ο Θεός κρύβεται -και έτσι «διασώζεταυ απὀ 


την έκπιώση στα ανθρώπινα--, φανερώνεται στον άνθρωπο"'''. Έρχε- 


ΙΚατά τον όσιο Μάξιμο, πρέπει να δει κανείς και να αναγνωρίσει µέσα στον 
κόσμο τα πρωτογενή του θεία θεμέλια. Όταν ο ήλιος της Αλήθειας αρχίσει να 
λάμπει στον καθαρθέντα νου, τότε το κάθε τι του φαίνεται εντελώς διαφορε- 
τικό (1. Φλορόφσκυ, 1993. σ. 248). 

3Ο «ὑπὲρ νοῦν γνόφος» (το σκοτάδι που υπερβαίνει τον νου) είναι ένα φῶ- 
τεινό και εκθαμβωτικό σκοτάδι, καθώς είναι γεμάτο απὀ τη λαμπρότητα του 
θείου φωτός. Είναι το ίδιο σκοτάδι στο οποίο εισήλθε ο Μωυσής στο Όρος 
Σινά (Εξ. 20, 21). 

ᾗ' «Γιατί κρύβεται καθώς εμφανίζεται ο του παντός δημιουργός και νοµοθέ- 
της Λόγος, ο οποίος είναι κατά τη φύση αόρατος, και φανερώνεται καθώς 
κρύβεται, αυτός για τον οποίο πιστεύουν οι σοφοί ότι κατά τη φύση δεν είναι 
µικρός και περιορισμένος» {«Κρύπτεται γὰρ φαινόµενος ὁ τοῦ παντὸς δηµι- 
ουργὸς καὶ νομοθέτης λόγος, κατὰ φύσιν ὑπάρχων ἀόρατος, καὶ ἐκφαίνεται 

ται σε συνάντηση προς τον άνθρωπο και παρέχει σ᾽ αυτόν «μεταδό- 


4 
σειο»;.. 


Θεία Οικονομία και γνώση 

Ἡ ὡς άνω αντίληψη για την αποκάλυψη του Θεού στον άν- 
θρωπο αναπτύσσεται µέσα σε χριστολογική οπτική. Τα πάντα ερµη- 
νεύονται µετο πρόσωποτου Χριστού” 

Σκοπός της δημιουργίας του ανθρώπου είναι η ἐνωσή του µε 
τον Θεό. Γι) αυτό ήταν αναγκαία η πρόσληψη ολόκληρου του αν- 
θρώπου απὀ τον Λόγο". Ο όσιος Μάξιμος μιλά για την κατά χάρη 
ταύτιση µε τον Χριστό". Επειδή δε ο Χριστός είναι «εἷς τῆς Τριάδος». 


Κρυπτόµενος, μὴ λεπτὸς εἶναι φύσει τοῖς σοφοῖς πιστευόµενοο» (Μάξιμος 
Ομολογητής, Περὶ διαφόρων ἀποριῶν τῶν Ἁγίων 4ιονυσίου καὶ Γρηγορίου, 
Ρα οΙ, 1129Β8ΒΟ)]. «Και καθώς τώρα εισδύουµε στο σκοτάδι που υπερβαίνει 
τον νου, θα συναντήσουμε όχι απλώς περιστολή του λόγου, αλλά παντελή 
αλογία (απουσία του λόγου) και ανοησία (απουσία του νου)» {«καθάπερ καὶ 
νυν εἰς τὸν ὑπὲρ νοῦν εἰσδύνοντες γνόφον, οὐ βραχυλογίαν, ἀλλ᾽ ἀλογίαν 
παντελῆ καὶ ἀνοησίαν εὑρήσομεν» (Διονύσιος Αρεοπαγίτης, Περὶ μυστικῆς 
θεολογίας 3. Ρα 3, 10338). «Αλλά παντελή αλογία...”. Αλογία εννοεί το να 
µην μπορούμε µε λόγια να παρουσιάσουμε αυτά που είναι υπεράνω του λό- 
γου και ανοησία το να µην έχει κάτι [ανθρώπινη] έννοια Και να µην µπορεί 
κανείς να το νοήσει, καθώς είναι υπεράνω του νου» {«Ἀλλ) ἀλογίαν παντελῆ. 
Ἀλογίαν φησὶ τὸ μὴ δύνασθαι λόγῷ παραστῆσαι τὰ ὑπὲρ λόγον’ καὶ ἀνοησίαν 
οὖν τὸ ἀνεννόητον, καὶ ὃ μὴ δύναταί τις νοῆσαι, ὡς ὑπὲρ νοῦν» (Μάξιμος 
Ομολογητής, Σχόλια εἰς τὸ Περὶ τῆς μυστικῆς θεολογίας 3. ΡΟ 4. 4258Β)]. 

' «Γιατί πώς ο υπερούσιος Θεός Λόγος, που σαρκώθηκε για χάρη µας... θα 
αναπλάσει τον παλαιό άνθρωπο, αν δεν τον έχει λάβει εξ ολοκλήρου και ο- 
λόκληρο, εκτός µόνο από την αμαρτία, απ᾿ την οποία προήλθε η παλαίωση»» 
{«Πῶς γὰρ ὁ ὑπερούσιος δι’ ἡμᾶς σαρκωθεὶς Θεὸς Λόγος. : καινουργήσει 
τὸν πάλαι, μὴ δι’ ὅλου καὶ ὅλον λαβών, µόνης δίχα τῆς ἁμαρτίας, ἐξ ῆς ἡ πα- 
λαίωσιο) (Μάξιμος Ομολογητής, Ἐγχειρίδια θεολογικὰ καὶ πολεμικὰ πρὸς 
Μαρῖνον, ΡΟ 91, 1566)))Ι. 

" «και να γίνουμε ζωντανές εικόνες του Χριστού και το {διο μ’ αυτόν μάλλον 
κατά χάρη παρά αντίγραφο» {«καὶ γενέσθαι ζώσας εἰκόνας Χριστοῦ, καὶ 
ταυτὸν αὐτῷ μᾶλλον κατὰ τὴν χάριν ἢ ἀφομοίώμα» (Μάξιμος Οµολογητής, 

η µετοχή αυτή έχει και τριαδολογικό χαρακτήρα. 

Για τον όσιο Μάξιμο λοιπόν, η «συγγένειά» µας µε τον Θεό 
γίνεται µόνο µέσω της Οικονομίας του Ὑιού δια της υιοθεσίας µας 
από την εκκλησιαστική κοινότητα και όχι απλά και µόνο µέσω της 
κάθαρσης” 


Το τέλος τής πορείας 

Ἡ πληρότητα της γνώσης του Θεού θα γίνει πραγματικότητα 
µόνο πέρα από τα όρια αυτού του κόσμου. στα έσχατα”.. 

Τότε ο άνθρωπος θα γίνει κατά χάρη ό,τι είναι ο Θεός κατά 
φύση”. Στην κατάσταση αυτή δεν θα υπάρχει άγνοια του Θεού, αλλά 
απέραντη απόλαυση των θείων, η οποία θα αυξάνει συνεχώς την α- 
Κόρεστη επιθυμία για τον Θεό". Ο άνθρωπος δεν θα επιθυµεί πια να 


Περὶ διαφόρων ἀποριῶν τῶν Ἁγίων Διονυσίου καὶ Γρηγορίου, Ρα 91, 
1253/))]. 

«Αυτός δε που δια [της τηρήσεως] τῶν εντολών δέχθηκε τον Λόγο, δι’ αυ- 
τού δέχθηκε και τον Πατέρα, που είναι σ᾽ αυτόν κατά φύση, και δέχθηκε και 
το Πνεύμα, που είναι σ᾿ αυτόν κατά φύση» {«Ὁ δὲ τὸν Λόγον διὰ τῶν 
ἐντολῶν δεξάµενος, δι’ αὐτοῦ τὸν ἐν αὐτῷ φυσικῶς ὄντα συνεδέξατο Πατέρα, 
καὶ τὸ ἐν αὐτῷ φυσικῶς ὂν συνεδέξατο Πνεῦμα» (Μάξιμος Οµολογητής, 
Περὶ θεολογίας καὶ τῆς ἐνσάρκου οἰκονομίας τοῦ Υἱοῦ τοῦ Θεοῦ 2, 11. Ρα 90. 
1156Ρ-1157Α)]. 

”. «Και --τέλος σ᾽ όλα αυτά-- αφού ενώσει [ο άνθρῶπος] δια της αγάπης την 
κτιστή φύση µε την άκτιστη (ώ του θαύματος της αγάπης του Θεού για εμάς 
τους ανθρώπους!), ένα και ταυτό να τις αναδείξει κατά την κατάσταση της 
χάρης, περιχωρώντας όλος σ᾽ όλον ολοκληρωτικά τον Θεό και γενόμενος 
οτιδήποτε κι αν είναι ο Θεός, χωρίς ταυτότητα κατά την ουσία» {«καὶ τέλος 
ἐπὶ πᾶσι τούτοις, καὶ κτιστὴν φύσιν τῇ ἀκτίστῳῷ δι’ ἀγάπης ἑνώσας (ὤ τοῦ 
θαύματος τῆς περὶ ἡμᾶς τοῦ Θεοῦ φιλανθρωπίας) ἓν καὶ ταὐτὸν δείξειε κατὰ 
τὴν ἕξιν τῆς χάριτος, ὅλος ὅλῳ περιχωρήσας ὁλικῶς τῷ Θεῷ. καὶ γενόμενος 
πᾶν εἴ τί πέρ ἐστιν ὁ Θεός, χωρὶς τῆς κατ’ οὐσίαν ταυτότητος» (Μάξιμος Ο- 
µολογητής, Περὶ διαφόρων ἀποριῶν τῶν Ἁγίων 4ιονυσίου καὶ Γρηγορίου, Ρ 
91, 1308ΡΒ)]. 

π«[Π φύση τῶν κτισμάτων] θα ελευθερῶθεί από τον εν τόπῶ περιορισμό 

κινείται απὀ τον Θεό, απὀ την απόλαυση της άπειρης θείας γνώσης, 
στην οποία θα μετέχει. 


Σκοπός τής δημιουργίας του ανθρώπου είναι ή ἐνωσή του µε τον 
Θεό. ΙΠ᾽ αυτό ήταν αναγκαία ή πρὀσληψη ολόκληρου του ανθρώπου 
από τον 4{ὀγο. 


κατά τη στάση και απὀ τον εν χρόνω κατά την κίνηση, λαμβάνοντας αεικίνη- 
τη στάση (την απέραντη απόλαυση τῶν θείων) και στάσιµη κίνηση (την ακό- 
ρεστη γι’ αυτά όρεξη)» {«τῆς τε κατὰ τὴν στάσιν ἐν τόπῳ περιγραφῆς, καὶ 
τῆς ἐν χρόνῳ κατὰ τὴν κίνησιν ἐλευθερωθήσεται' στάσιν ἀεικίνητον λαβοῦσα, 
τὴν ἀπέραντον τῶν θείων ἀπόλαυσιν, καὶ κίνησιν στάσιµον, τὴν ἐπ᾽ αὐτοῖς 
ἀκόρεστον ὄρεξιν» (Μάξιμος Οµολογητής, Πρὸς Θαλάσσιον περὶ διαφόρων 
ἀπόρων 65. 44. ΡΟ 90, 781Ο)]. 

' «Τότε --σκέπτοµαι- μαθαίνοντας την κατ᾽ ουσία ύπαρξη τῶν κτισμάτων, το 
τι και πώς και για ποιο σκοπό είναι, δεν θα κινηθούµε πια µε επιθυμία προς 
κάτι κατά τη γνώση (καθώς θα έχει ολοκληρωθεί σ᾽ εμάς η γνώση για τον 
καθένα και για το κάθε τι που είναι µαζί µε τον Θεό) και ανάλογα θα υπόκει- 
ται σ᾽ εμάς και θα µετέχεται απὀ εμάς µε απόλαυση µόνο η άπειρη και θεία 
και ακατάληπτη γνώση» {«Τότε γὰρ καὶ τὴν κατ᾽ οὐσίαν ὕπαρξιν τῶν ὄντων 
κατὰ τὸ τί καὶ πῶς καὶ ἐπὶ τίνι εἶναι, ὡς οἴμαι, µανθάνοντες πρὀς τι ἐφετῶς ἔτι 
κατὰ γνῶσιν οὐ κινηθησόµεθα, τῆς ἑκάστου καὶ ἐφ᾽ ἑκάστου τῶν μετὰ Θεὸν 
γνώσεως ἡμῖν περατωθείσης, καὶ τῆς ἀπείρου καὶ θείας καὶ ἀπεριλήπτου 
ἀπολαυστικῶς ἡμῖν ἀναλόγως ὑποκειμένης τε µόνης καὶ µετεχομένης» (Μά- 
ἕιμος Ομολογητής, Περὶ διαφόρων ἀποριῶν τῶν ἅἉγίων 4ιονυσίου καὶ ΓΠΓρήγο- 
ρίου, Ρα 91. 1077ΑΡΒ)]. 

Ο όσιος Μάξιμος ο Ομολογητής είναι γνήσιος εκφραστής και 
συνεχιστής της θεολογικής παράδοσης τῶν προ αυτού Πατέρων. Ο 
Αποφατισµός και ο Καταφατισµός στα συγγράµµατά του δεν έχουν 
νοησιαρχικό χαρακτήρα, αλλά αποτελούν έκφραση ζωντανής υπαρ- 
ξιακής σχέσης µε τον Θεό µέσα σε µια πορεία καθάρσεως, φωτισμού 
και τελειώσεως. 

Ο Θεός σχετίζεται πραγματικά µε τον κόσµο µέσω των ενερ- 
γειών του και γίνεται γνωστός από αυτές κατά την εκδήλωσή τους 
στην κτίση και την ιστορία, κατά την ουσία του όμως παραμένει τε- 
λείως υπερβατικός και απρόσιτος. Σ᾽ αυτήν τη συμπλοκή αρρήτου 
και ρητού η ίδια εμπειρία είναι και καταφατική και αποφατική. και 
συγχρόνως ο Θεός, ὡς άκτιστος και υπερβατικός κατά τη φύση του, 
βρίσκεται πάνω απὀ κάθε ανθρώπινο νόημα, είτε καταφατικό, είτε 
αποφατικὀό. 

Με τη σύνδεση Κατάφασης και Απόφασης αποφεύγονται δύο 
μεγάλοι κίνδυνοι για τη θεολογική σκέψη. Ο πρώτος είναι να µετα- 
στραφεί η θεολογία σε µελέτη τῶν κτισμάτων, όπου θα επιχειρείται 
να εντοπιστεί ο Θεός και οι ιδιότητές του. Τότε ο Θεός μεταβάλλεται 
σε φυσικό μέγεθος. Ο δεύτερος κίνδυνος είναι η αποκοπή από την 
κτιστή πραγματικότητα. 

Κατά τον όσιο Μάξιμο και την εν γένει ορθόδοξη παράδοση. ο 
Θεός γνωρίζεται στην προσωπική σχέση. στη σιωπή. Η γνώση όµως, 
ὡς µετοχή, ακολουθείται από το στάδιο της έκφρασης, καθώς στην 
προσέγγιση του Θεού οι γνωστικές λειτουργίες του ανθρώπου δεν 
καταργούνται. Ο νους δεν απολυτοποιείται͵, ούτε όµως υποτιµάται. 

Ἡ αγάπη προς τον Θεό και τον πλησίον αποτελεί την αναγκαία 
προὐπόθεση για να αποκτήσει κάποιος ήδη απὀ το παρόν της ιστορί- 
ας τη θεία γνώση. Η πληρότητα όµως της γνώσης του Θεού θα γίνει 
πραγματικότητα µόνο πέρα από τα όρια αυτού του κόσμου, στα έ- 
σχατα. 

ΠΡΟΛΟΓΟΣ 


ΣΤΗΝ ΑΝΑΤΟΛΗ ΚΑΙ ΤΗ ΔΥΣΗ 
Δυτική και ανατολική μεθοδολογία 


Ο οντολογικός χαρακτήρας της γνώσης 


ΤΑ ΠΕΔΙΑ ΓΝΩΣΗΣ ΤΟΥ ΘΕΟΥ 
Γνωστός και άγνωστος 

Σε σχέση µε τη δηµιουργία . 

Ο τρόπος ύπαρξης του Θεού 

Η ουσία του Θεού . 


ΟΙ ΟΔΟΙΤΝΩΣΗΣ ΤΟΥ ΘΕΟΥ 

Η λειτουργική ενότητα των δύο οδών 

Οι συνέπειες της ενότητας τῶν δύο οδών 
ΗἩ υπέρβαση των δύο οδών 


Ο ΤΡΟΠΟΣ ΓΝΩΣΗΣ ΤΟΥ ΘΕΟΥ 
Η γνώση ως βίώωμα 

Γνώση και νους 

Γνώση και πάθη 


Η ΠΟΡΕΙΑ ΓΝΩΣΗΣ ΤΟΥ ΘΕΟΥ 


Η κίνηση προς τη γνώση 
Θεία Οικονομία και γνώση 
Το τέλος της πορείας . 


ΕΤΠΛΟΓΟΣ 


ΒΙΒΛΙΟΓΡΑΦΙΑ 

«Τότε -σκέπτοµαι- μαθαίνοντας την κατ᾽ ουσία ύπαρξη 
των κτισμάτων, το τι και πώς και για ποιο σκοπό είναι, δεν 
θα κινηθούµε πια µε επιθυµία προς Κάτι κατά τη γνώση 
(καθώς θα έχει ολοκληρωθεί σ᾿ εµάς η γνώση για τον 
καθένα και για το κάθε τι που είναι µαζί µε τον Θεό) και 
ανάλογα θα υπόκειται σ᾿ εμάς και θα µετέχεται απὀ εµάς 
µε απόλαυση µόνο η άπειρη και θεία και ακατάληπτη 
γνώση» (Μάξιμος Ομολογητής, Περὶ διαφόρων ἀποριῶν 
τῶν Ἁγίων Διονυσίου καὶ Γρηγορίου, Ρα 91. 1077ΑΡ). 

